কোভিড: বাংলাদেশে গত চব্বিশ ঘণ্টায় সংক্রমণের হার প্রায় ২ শতাংশ বেড়েছে
বাংলাদেশে গত চব্বিশ ঘণ্টায় করোনা সংক্রমণের সংখ্যা কমলেও একদিনের ব্যবধানে আক্রান্তের হার বেড়েছে প্রায় দুই শতাংশ। গতকাল নমুনা পরীক্ষার তুলনায় শনাক্তের হার ছিল ৩০.৪৮ শতাংশ। আর গত চব্বিশ ঘণ্টায় এই হার বেড়ে দাঁড়িয়েছে ৩২.১৯ শতাংশে।
স্বাস্থ্য অধিদপ্তর জানিয়েছে, গত ২৪ ঘণ্টায় করোনাভাইরাসে নতুন করে তিন হাজার ৬৯৭ জন আক্রান্ত হয়েছেন। যা গতকাল বা বুধবারের হিসাবের তুলনায় কম। বুধবার মোট ৭,৬১৪ জনের মধ্যে করোনা সংক্রমণ শনাক্ত হয়েছিল।
এদিকে সব মিলিয়ে এ পর্যন্ত মোট আক্রান্ত হলো ১১ লাখ ৪০ হাজার ২০০ জন।
গত চব্বিশ ঘণ্টায় মোট ১১ হাজার ৯৪৮৬টি নমুনা পরীক্ষা করে আক্রান্তের এই সংখ্যা পাওয়া যায়। নমুনা পরীক্ষার সংখ্যা বুধবারের তুলনায় অর্ধেকেরও কম।
তবে গত চব্বিশ ঘণ্টায় করোনাভাইরাসে আক্রান্ত হয়ে ১৮৭ জনের মৃত্যু হয়েছে।
এ নিয়ে দেশটিতে এ পর্যন্ত কোভিড-১৯-এ মোট ১৮,৬৮৫ জনের মৃত্যু হলো।
শনাক্তের বিবেচনায় মৃত্যুর হার ১.৬৪  শতাংশ।
মারা যাওয়া ব্যক্তিদের মধ্যে ১১৭ জন পুরুষ আর ৭০ জন নারী। এদের মধ্যে বেশিরভাগই হাসপাতালে চিকিৎসাধীন অবস্থায় মারা গেছে।
সম্পর্কিত খবর:
গত চব্বিশ ঘণ্টায় সবচেয়ে বেশি মৃত্যু ঘটেছে ঢাকা বিভাগে।
এদিন ৭৫ জন করোনাভাইরাসে আক্রান্ত হয়ে মারা যাওয়ার তথ্য দিয়েছে স্বাস্থ্য অধিদপ্তর।
এর পরেই রয়েছে খুলনা বিভাগ। সেখানে ৪৪ জনের মৃত্যু হয়েছে। এছাড়া চট্টগ্রাম বিভাগেও ২৩ জন মারা যাওয়ার তথ্য পাওয়া গেছে।
স্বাস্থ্য অধিদপ্তর জানিয়েছে, গত ২৪ ঘণ্টায় সুস্থ হয়েছেন ৮,৫৬৬ জন। আর মোট সুস্থ হয়েছেন ৯ লাখ ৬৯ হাজার ৬১০ জন।
বাংলাদেশে গত বছরের মার্চের ৮ তারিখে প্রথম করোনাভাইরাস শনাক্ত হওয়ার তথ্য দিয়েছিল স্বাস্থ্য বিভাগ।

বাংলাদেশে গত চব্বিশ ঘণ্টায় করোনা সংক্রমণের সংখ্যা কমলেও একদিনের ব্যবধানে আক্রান্তের হার বেড়েছে প্রায় দুই শতাংশ। গতকাল নমুনা পরীক্ষার তুলনায় শনাক্তের হার ছিল ৩০.৪৮ শতাংশ। আর গত চব্বিশ ঘণ্টায় এই হার বেড়ে দাঁড়িয়েছে ৩২.১৯ শতাংশে।